SPALI:ส่องยอดขายปีนี้ตามเป้าแนะนำซื้อราคาเป้าหมาย 23 บาท
พิจารณาถึงแผนเปิดโครงการใหม่ซึ่งเป็นคอนโดมิเนียม 5-7 โครงการในครึ่งหลังของปี มูลค่า 14.5 พันลบ. และ 22 โครงการแนวราบใหม่ มูลค่า 17.2 พันลบ.ตั้งแต่ไตรมาส 2/59-4/59 เห็นว่าเป้าหมายดังกล่าวยังเป็นไปได้สูง คงคำแนะนำซื้อ ที่ราคาเป้าหมาย 23.0 บาท
10 มิ.ย. 2559

บล.กสิกรไทย ระบุในบทวิเคราะห์วันนี้ (9 มิ.ย.) ว่าบริษัท ศุภาลัย จำกัด (มหาชน)หรือ SPALI ได้เปิดโครงการคอนโดมิเนียมแรกสำหรับปีนี้ในพื้นที่กรุงเทพฯอย่างเป็นทางการ ได้แก่ ศุภาลัย เอลีท สี่พระยา จากการสำรวจของเราพบว่า 35% ของจำนวนหน่วยเสนอขายทั้งหมดที่ 384 หน่วยได้มีรับการจองไป ณ สิ้นวันแรกของการเปิดตัว ซึ่งเห็นว่าเป็นตัวเลขที่ดี แต่ก็ไม่ได้แตกต่างจากโครงการอื่นๆก่อนหน้ามากนัก
ดังนั้นผลบวกต่อราคาหุ้นเห็นว่ามีจำกัด อย่างไรก็ตามยอดขายดังกล่าวน่าจะช่วยสนับสนุนยอดขาย YTD เป็นระดับ 9.0 พันลบ. แม้จะยังห่างเป้าหมายทั้งปีที่ 24.5 พันลบ.พอสมควร แต่หากพิจารณาถึงแผนเปิดโครงการใหม่ซึ่งเป็นคอนโดมิเนียม 5-7 โครงการในครึ่งหลังของปี มูลค่า 14.5 พันลบ. และ 22 โครงการแนวราบใหม่ มูลค่า 17.2 พันลบ.ตั้งแต่ไตรมาส 2/59-4/59 เห็นว่าเป้าหมายดังกล่าวยังเป็นไปได้สูง คงคำแนะนำซื้อ ที่ราคาเป้าหมาย 23.0 บาท